Diari Oficial de la Generalitat Valenciana


Sumari del DOGV 3642, del 10-12-1999 (1999/10927)

Informació pública del programa d'actuació aïllada de l'àmbit accés sud-est al sector Massarrojos Sud del Pla General d'Ordenació Urbana de València.
-----------------------------------------------------------------------------------------------------------------------------------------------------

### Dades del document

Número de DOGV
:   3642

Data del DOGV
:   10-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10301


Organisme emissor
:   Altipla, SA

Tipus de document
:   Anunci

Informació pública del programa d'actuació aïllada de l'àmbit accés sud-est al sector Massarrojos Sud del Pla General d'Ordenació Urbana de València. [1999/S10076]
  
La mercantil Altipla, SA ha formulat el programa d'actuació aïllada sobre l'àmbit accés sud-est al sector Massarrojos Sud del Pla General d'Ordenació Urbana de València, juntament amb el mateix projecte d'urbanització, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.c) en relació amb l'article 46.3 ambdós de l'esmentada llei, procedeix sotmetre l'esmentat programa amb tota la documentació annexa a informació pública per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es comunica que durant aquest termini els interessats en aquest procediment hi podran formular les al·legacions que els convinguen segons dret, i també altres alternatives tècniques de programa, tot això en els termes i condicions de l'esmentada Llei 6/1994, a aquest efecte qualsevol interessat podrà consultar l'expedient depositat a la notaria del senyor Manuel Ángel Rueda Pérez, situada al carrer Roger de Llúria número 28 € València (46928), els dies hàbils en horaris d'11.00 a 13.00 hores. Igualment es comunica que qualsevol persona podrà comparèixer en aquesta notaria per a obtenir una còpia de l'acta de protocol·lització del projecte i documents que s'acompanyen a aquest, o sol·licitar que se li exhibisca aquesta.
  
Així mateix, tant la documentació, com l'expedient administratiu, podran ser consultats, els dies hàbils 09.00 a 13.00 hores, en els locals de l'Ajuntament de València, Servei de Gestió Urbanística, Secció Gestió Sòl Municipal, situat a l'avinguda d'Aragó, 47 (4a planta). Les al·legacions que, si s'escau, foren formulades, seran presentades davant el servei ja esmentat.
  
Finalment, mitjançant aquest edicte, segons el que estableix el paràgraf 2 de l'article 48 en relació amb l'article 46 paràgrafs 4 i 5 de l'esmentada Llei 6/1994, es fa saber als interessats, que el termini de cinc dies hàbils per a presentar les proposicions juridicoeconòmiques, comença el primer dia hàbil a l'acabament del termini de 20 dies anteriorment indicat. Durant aquest termini s'hi podran formular les esmentades proposicions a l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 13.00 hores. Finalitzat aquest segon termini, el primer dia hàbil, excepte si és dissabte, en aquest cas s'haurà d'entendre el primer dia hàbil immediat posterior, tindrà lloc l'acte d'obertura de pliques a l'Oficina de Contractació de l'Ajuntament de València. Cosa que es comunica en aquest avís als efectes oportuns.